CELEX: 31989R0489
Language: ro
Date: 1989-02-24 00:00:00
Title: Regulamentul (CEE) nr. 489/89 al Comisiei din 24 februarie 1989 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               103
            
         31989R0489
   
               L 057/16
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 489/89 AL COMISIEI
   
   din 24 februarie 1989
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 20/89 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară stabilirea unor dispoziții privind clasificarea unei mărfi incluse în anexa la prezentul regulament;
   întrucât Regulamentul (CEE) nr. 2658/87 a stabilit regulile generale de interpretare a Nomenclaturii Combinate; întrucât aceste reguli se aplică oricărei alte nomenclaturi care o include pe aceasta parțial sau, eventual, îi adaugă subdiviziuni și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate, marfa descrisă în coloana 1 din tabelul inclus în anexa la prezentul regulament trebuie clasificată la codurile NC corespunzătoare, indicate în coloana 2, în conformitate cu explicațiile incluse în coloana 3;
   întrucât dispozițiile prezentului regulament sunt conforme cu avizul Comitetului pentru Nomenclatură,
   ADOPTĂ PREZENTUL REGULAMENT:
   Articolul 1
   Marfa descrisă în coloana 1 a tabelului inclus în anexă trebuie să fie clasificată în Nomenclatura Combinată la codul NC corespunzător, indicat în coloana 2 din tabelul menționat.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 1989.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 4, 6.1.1989, p. 19.
   ANEXĂ
   
               Descrierea mărfii
            
            
               Clasificare
               Cod NC
            
            
               Explicație
            
         
               1
            
            
               2
            
            
               3
            
         
               Papuci cu fața din țesătură și care au talpa exterioară aplicată, din material de bumbac, acoperită cu un strat vizibil din material plastic pe partea care intră în contact cu solul.
            
            
               6404 19 10
            
            
               Clasificarea este conformă cu dispozițiile cuprinse în regulile generale 1 și 6 de interpretare a Nomenclaturii Combinate, în nota 3 din capitolul 64, precum și în textul de la codurile NC 6404 și 6404 19 10.
               Produsele nu pot fi clasificate la codul NC 6405 20 91 deoarece, în conformitate cu nota 3 menționată anterior, tălpile trebuie considerate ca fiind din material plastic.